RIADENIE CUDZÍCH PREDMETOV

**Definícia cudzích predmetov**

Najprv by som vymenovala potenciálne nebezpečenstvá pre potraviny.

**Potenciálne nebezpečenstvá :** biologické, mikrobiologické, fyzikálne, chemické

***Biologické* :**priame (priame znečistenie vstupných surovín, hotových výrobkov a obalových materiálov výkalmi, telesnými výlučkami, chlpmi, perie napr. vtáky, hlodavce, hmyz a to znečistenie parazitmi, ktoré môžu vyvolať ochorenie)

***Mikrobiologické :*** patogénne mikroorganizmy (Salmonella sp., Listeria monocytogenes, E. coli, koliformné baktérie, kvasinky, plesne, koagulopozitívne stafylokoky, Bacillus cereus, sulfid redukujúce baktérie),vírusy , kvasinky, plesne

***Chemické:*** látky pridané neúmyselne (zvyšky čistiacich a dezinfekčných prostriedkov, znečisťovanie zo životného prostredia, reziduá agrochemikálií, reziduá zo živočíšnej výroby, mazivá a iné prostriedky používajúce sa v rámci údržby strojov a zariadení, osobné lieky zamestnancov. Látky, ktoré vnikli do suroviny vplyvom manipulácie počas výrobného procesu (oxidačné zmeny tukov, migrácia látok z obalov, tvorba akrylamidu, iné),alergény

***Fyzikálne:***

Za cudzie predmety sa považujú všetky také častice fyzikálnej povahy, ktoré nie sú prirodzenou súčasťou potravín a ktoré môžu vzbudiť odpor, ale môžu vytvoriť aj možnosť pre biologickú a chemickú kontamináciu finálneho výrobku a v konečnom dôsledku poškodenie zdravia konzumenta (úlomok skla, plastu, kovu, dreva, vlasov, chlpu a pod.)

Špecifickým fyzikálnym nebezpečenstvom sú predmety nachádzajúce sa na pracovisku, ktoré sú nevyhnutné pre plynulý chod výroby, t.j. kancelárske potreby: PC, monitor, myš, tlačiareň, písacie potreby, pravítko, kalkulačka a pod.

Ďalším nezanedbateľným faktorom sú samotní zamestnanci, ktorí pri nedodržiavaní osobnej hygieny môžu kontaminovať suroviny resp. už hotové výrobky s cudzími predmetmi. Ako príklad uvádzam nesprávne nosenie prikrývok hlavy- nebezpečenstvo vypadávania vlasov. U chlapov, ktorí majú fúzy alebo bradu, nenasadenie ochranných rúšok . Šperky vo výrobe : náušnice, retiazky , náramky, hodinky, prstene, okuliare, šošovky, piercingy atď. Ďalej sú to drobné haliere alebo kľúče vo vrecku, mobily , poškodené a nevymenené rukavice. U žien nalakované nechty, gélové nechty, nadmerné používanie dezodorantov...

Všetky cudzie predmety sú zakotvené v registri cudzích predmetov a denne sa kontroluje ich stav a zapisuje sa do evidencie pre daný typ cudzieho predmetu.

Upratovací servis- čistiace prípravky a pomôcky/metly, handry, vozíky/

Údržba- mazivá, náradia, údržbárske vozíky/ zoznam a denná kontrola ich obsahu, pre každého údržbára jeden vozík/, vstup do výroby, vedomosti o procesoch. Počas opravy oddeliť úsek od výroby.

**Hodnotenie rizika**

***Plasty***

To sú nádoby so surovinami ( napr. náplne, oleje, tuky) PET fľaše (pitný režim zamestnancov), pracovné pomôcky, vedrá, plastové kryty strojov a zariadení, konštrukčné prvky, dvere, svietidlá. Ide o plasty rôznej farby a rôzneho tvaru, s poistením uzáveru a s úchytkou a pod.

Plastové prepravky – poškodené a znehodnotené prepravky sa vyradia a presúvajú do vyhradeného priestoru- mimo výroby- na separovaný zber plastov.

PE/PP vrecká (príprava sypkých surovín), suroviny v PE/PP vreckách – používajú sa na navažovanie surovín pre výrobu bežného a jemného pečiva. Poškodené /recyklované vrecká sa vyradia. Takto zabalené suroviny sa otvárajú pomocou noža alebo nožníc tak, aby bol vedený súvislý rez. Surovina sa následne preloží do PP vedra alebo PP nádoby na to určenej.

*Sklo*

V každom prípade sa odporúča vypracovať Register skla a postup pri rozbití skla. Je to pomôcka pre všetkých , ktorí majú na starosti kontrolu a evidenciu celistvosti predmetov so sklom. Do plánu budovy sú označené miesta a predmety so sklom, ktoré denne sú kontrolované a vedené záznamy o zistených skutočnostiach. (napr. okná, sklenené výplne , zrkadlá v denných miestnostiach atď). Na elimináciu incidentov sa zakazuje zamestnancom nosiť si stravu v sklenených obaloch.

Sklenené výplne ,okná sú obtiahnuté ochrannou fóliou- pri rozbití zabráni roztriešteniu skla.

*Kovy*

Kovy = pracovné pomôcky (nože, nožnice, naberačky, lopatky a pod.), konzervy, plechy, vozíky, kovové súčasti strojov a zariadení, konštrukčné prvky a pod.

*Drevo*

Drevo = palety, povrchy stolov, pracovné dosky, garby, ošatky, skrinky a pod.

* sú vedené v registri dreva. Poškodenie → zaznamená sa do evidencie dreva s označením podľa príslušného zoznamu, resp. vymení sa → technológ zabezpečí označenie pracovnej pomôcky pred jej vydaním (gravírovanie). Každý pracovník je povinný ihneď nahlásiť akékoľvek poškodenie majstrovi, resp. vedúcemu daného úseku. Poškodené drevené lišty police gárb ( hlavne v tom prípade ,keď sa požíva mäkké drevo na lišty)
* miesto, kde sa používajú drevené palety musí byť označené „Miesto, kde je povolené používať drevené palety“. Väčšinou sa používajú pri príprave tovaru na expedíciu k zákazníkom.

*Pracovné pomôcky*

Na každom úseku je spísaný zoznam pracovných kancelárskych pomôcok. Povolené sú:

jednoliate modré perá, zvýrazňovače, kalkulačky, pravítko.

*Papier / kartóny / vrecia*

Primárny obal potraviny / suroviny – je obal, ktorý prichádza do priameho kontaktu s potravinou / surovinou (napr, sáčok od droždia, vedro s náplňou, vnútorný obal (modré fólia) vriec so sypkými materiálmi)

Sekundárny obal – obal, ktorý pokrýva primárny obal, spravidla je to kartón, prieťažná fólia, PP vrecko (napr. bravčová masť alebo škvarky v kartóne, vrchný obal obalového materiálu – sáčky potlačených fólií)

Tovar v sklade MTZ je skladovaný v sekundárnom / terciárnom obale. Pred presunom, resp. bezprostredne po presune do výroby je sekundárny / terciárny obal odstránený pracovníkom MTZ resp. pracovníkom, ktorý na daný úsek tovar prijíma.

Papier = papierové vrecia, evidencie, etikety, vrecia zo surovín, kartóny

Ťažný margarín – obsluha rolfixu vyberie surovinu z kartónového obalu a odstráni papier.

Pekárske škvarky – miesič otvorí vrece s potravinou tak, aby nedošlo k rozrezaniu obalu na menšie kúsky.

Droždie – miesič odstráni kartón, resp. odstráni fóliu zo skupinového balenia. Jednotlivé kusy (500g) otvorí tak, že ľahkým pohybom odstráni papierový obal z droždia jeho vyklopením priamo do dieže, resp. nádoby určenej na navažovanie surovín. Papierový obal je možné použiť následne – na očistenie hákov miešacích zariadení

Vrecia so surovinami, vrecovaná múka – vrecia sa otvárajú nastrihnutím šnúrky na jednom konci (pri vrecovanej múke je to na opačnej strane ako je prišitá etiketa). Po nastrihnutí šnúrky je potrebné odstrániť zvyšnú časť „páraním“. Po jej odstránení je potrebné skontrolovať jej celistvosť.

Minimálne raz ročne sa vykonáva školenie zamestnancov podľa vopred vypracovaného programu školenia, ktorého záver je písomné testovanie zo získaných vedomostí zamestnancov.

Na zistenie prítomnosti cudzích predmetov sa používajú detektory . Pred každým začatím balenia sa pustia etalóny na preskúmanie funkčnosti detektoru. V prípade prítomnosti cudzieho predmetu v balení výrobok sa vyradí na odpad.